《缘识》
宋代·宋太宗

露含千滴沥，幻化杳无迹。
心重一时间，寸阴堪可惜。
明根生惠性，德行多饶益。
掌握骊龙珠，纵横不改易。
浮生在眼前，海变黄沙碛。
万里似闲云，天高难障隔。
春来又复秋，正自销邪僻。
慾界共知深，恒河岂荡涤。
虚空有路歧，人迷慵去觅。
影里架金梯，坚持须是一。
愚痴恍惚中，返朴归淳质。
毁誉谩劳烦，终身还不吉。
河水注东流，自然无漂溢。
上下六尊卑，端恭何得失。